Prothoénor

Prothoénor alebo Prothoénór (, ) je v gréckej mytológii syn Aréilyka a Thebuly, (podľa Diodora bol synom ArchilykaDiodoros, Bibliotheca historia, 4,67,7.) bol jedným z boiótskych vodcov v trójskej vojne.

Keď trójsky princ Paris uniesol spartskému kráľovi Menelaovi jeho manželku Helenu, Prothoénor a jeho bratia z Boiótie, ako aj mnoho iných Achájcov prijali výzvu mykénskeho vládcu Agamemnóna, aby sa zúčastnili na výprave proti Tróji. Druhý spev Homérej Iliady, ktorý je rozsiahlou prehliadkou achájskych krajín, ich vodcov a počtu lodí, na ktorých ich ozbrojené sily priplávali k Tróji o tom uvádza: „Boióťanom Léitos a Péneleós na čele stáli, Arkesilaos a tiež Klonios, chrabrý Prothoénor, ktorí prebývali v Hyrsku a sídlili v Aulide skalnatej, v Schoine a Skóle a pri Eteóne pahorkovitom, potom v Thespeii a Graii a v priestornom Mykalesse, ktorí mali Harmu, Eilesion a Erythry za svoje sídlo.."Homér, Iliada, 2, 494-495Lucius Septimius, Dictys Cretensis, 1,13. Podľa Hygina Prothoénor z boiótskeho mesta Thespiai priplával k brehom Tróje s vojskom na ôsmich lodiach.Hyginus, Fabulae 97. 

Trójska vojna potom trvala desať rokov a priniesla Tróji skazu. Vyžiadala si mnoho mŕtvych a zahynul v nej aj Prothoénor, ktorého zabil oštepom trójsky hrdina Polydamas.Homér, Iliada, 14, 449-452

 Referencie a bibliografia 

Kategória:Postavy gréckej mytológie
Kategória:Trójska vojna